«Տղա ջան, ուրիշին ցավ պատճառելուց առաջ միշտ մտածիր, որ ինքդ ես ցավ զգալու»: Այդ չարաբաստիկ օրից մինչ այսօր դարձել եմ Աստծո և սատանայի խաղալիքը: Երկուսին էլ անձամբ չեմ տեսել, երկուսն էլ, մեկը մի քիչ շատ, մյուսը մի քիչ պակաս, ինձ սիրում և իշխում են հեռվից: Հազար ու մի սխալ եմ գործել, բայց նրանցից ոչ մեկը ձեռքս չի բռնել` թելադրում են ու պատժում: Իհարկե, երկուսն էլ կան, այլապես ես ես չէի լինի: Եթե նույնիսկ սխալ եմ դատում, արժե, որ այդ մասին ամենքն իմանան: